PATVIRTINTA

Plungės rajono Šateikių

pagrindinės mokyklos direktoriaus

2019 m. balandžio 30 d.

įsakymu Nr. V- 126

**PLUNGĖS RAJONO ŠATEIKIŲ PAGRINDINĖS MOKYKLOS**

**2019-2020 METŲ KORUPCIJOS PREVENCIJOS PROGRAMA**

**I. BENDROSIOS PROGRAMOS NUOSTATOS**

1. Plungės rajono Šateikiųpagrindinės mokyklos 2018-2020 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti Plungės rajono Šateikiųpagrindinėje mokykloje.

2. Pagrindinės programoje vartojamos sąvokos:

2.1. **korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

2.2. **korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

3. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę mokyklos darbuotojų veiklą.

4. Programos strateginės kryptys – korupcijos prevencija ir antikorupcinis švietimas.

5. Programa parengta 2 metų laikotarpiui.

**II. SITUACIJOS ANALIZĖ**

 Plungės rajono Šateikiųpagrindinė mokykla - Savivaldybės biudžetinė įstaiga, savo veiklą grindžia vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo skyriaus vedėjo įsakymais.

 Vykdydama pagrindines veiklas, mokykla išduoda pradinio ir pagrindinio išsilavinimo pažymėjimus, pradinio ir pagrindinio ugdymo pasiekimų pažymėjimus, pažymėjimus. Visi dokumentai, susiję su jų išdavimu, saugomi mokykloje vadovaujantis Bendrojo lavinimo mokyklų dokumentų saugojimo terminų rodykle, patvirtinta Lietuvos Respublikos švietimo ir mokslo ir Lietuvos archyvų departamento prie Lietuvos Respublikos Vyriausybės generalinio direktoriaus 2005 m. rugpjūčio 29 d. įsakymu Nr. ISAK-1766/V-83 (Žin., 2005, Nr.105-3907).

 Mokiniai į mokyklą priimami vadovaujantis Plungės rajono savivaldybės Tarybos sprendimu.

 Mokytojai į darbą priimami vadovaujantis Lietuvos Respublikos švietimo ir mokslo ministro įsakymu, patvirtintu „Mokytojų priėmimo ir atleidimo iš darbo tvarkos aprašu“ (2011-09-15 Nr. V-1680, Žin., 2011-09-22 Nr.115-5419). Direktoriaus pavaduotojai ugdymui į darbą priimami vadovaujantis „Konkursų valstybės ir savivaldybių įmonėse, iš valstybės, savivaldybių ir valstybinio socialinio draudimo fondo biudžetų bei iš kitų valstybės įsteigtų fondų lėšų finansuojamose valstybės ir savivaldybių įstaigose ir viešosiose įstaigose, kurių savininkė yra valstybė ar savivaldybė, organizavimo ir vykdymo tvarkos aprašu“, patvirtintu Lietuvos Respublikos vyriausybės 2017 m. birželio 21 d. nutarimu Nr.496.

 Už ūkinę - finansinę veiklą Mokyklos direktorius kasmet atsiskaito Mokyklos ir Mokytojų taryboms.

Mokslo metų pradžioje kasmet mokiniai supažindinami su mokinių pažangos ir pasiekimų vertinimo tvarka.

Antikorupcinis švietimas buvo vykdomas antikorupcinio švietimo temas integruojant į istorijos, pilietinio ugdymo, etikos, ekonomikos mokomuosius dalykus bei klasių valandėles. Integruojant antikorupcinę medžiagą, buvo atsižvelgiama į mokinių amžių, pateikiami sėkmingos kovos su korupcija pavyzdžiai. Buvo vedamos klasės valandėlės, skatinančios mokinių sąžiningumą, dorumą, nepakantumą korupcijai.

**III. PROGRAMOS TIKSLAI IR UŽDAVINIAI**

6. Programos tikslas - formuoti pilietinę antikorupcinę poziciją ir didinti teisinį sąmoningumą;

7. Programos uždaviniai:

7.1. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

7.2. didinti antikorupcinio švietimo sklaidą mokykloje, supažindinti mokinius su korupcijos reiškiniu: esme, priežastimis, pasekmėmis;

7.3. skatinti nepakantumą korupcijos reiškiniams;

7.4. ugdyti jaunų žmonių antikorupcines nuostatas, korupcijos augimui pilietinę poziciją;

**VI. BAIGIAMOSIOS NUOSTATOS**

8. Programa įgyvendinama pagal Programos įgyvendinimo priemonių planą.

9. Už konkrečių Programos priemonių įgyvendinimą atsako priemonių plane nurodyti vykdytojai.

10. Programa įsigalioja nuo 2019 m. balandžio 30 dienos.

11. Programa skelbiama mokyklos interneto svetainėje http://sateikiupm.plunge.lm.lt

Parengė:

Korupcijos prevencijos darbo grupė

Darbo grupės pirmininkė

Vida Abrutienė

2019-04-30

**PLUNGĖS RAJONO ŠATEIKIŲ PAGRINDINĖS MOKYKLOS
2019-2020 METŲ KORUPCIJOS PREVENCIJOS PROGRAMOS PRIEMONIŲ PLANAS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Vykdymolaikas | Vykdytojai | Numatomi rezultatai |
| 1. | Supažindinami mokyklos bendruomenės narius su 2019-2020 metų korupcijos prevencijos programa ir priemonių planu. | 2019 m. balandis | Atsakingas už korupcijos prevenciją ir kontrolę mokykloje | Mokyklos bendruomenės nariai informuojamiApie korupcijos prevencijos programą ir priemonių planą |
| 2. | Antikorupcijos švietimo temas integruoti į ekonomikos, pilietinio ugdymo, istorijos, dorinio ugdymo mokomuosius dalykus. | Kiekvienais mokslo metais | Dalykų mokytojai | Ugdomos antikorupcinės nuostatos |
| 3. | Klasių valandėlės, skatinančios mokinių sąžiningumą, nepakantumą korupcijai. | 1-2 valandėlės per mokslo metus | Klasių vadovai | Mokiniai susipažins su korupcijos reiškiniu, ugdomas sąžiningumas, dorumas |
| 4. | Pažymėti Tarptautinę antikorupcijos dieną, mokykloje organizuojant įvairius renginius (paskaitas, piešinių, plakatų ir rašinių konkursus, apskritus stalus, diskusijas, pokalbius klasių valandėlių metu). | Per mokslo metus | Direktoriaus pavaduotojai ugdymui, korupcijos prevencijos darbo grupė, klasių vadovai | Ugdoma nepakanti korupcijai mokinių pilietinė pozicija |
| 5. | Mokyklos metinės ugdomosios, ūkinės-finansinės veiklos ataskaitų teikimas Mokytojų, Mokyklos taryboms. | Kasmet | Direktorius | Vykdomas mokyklos bendruomenės narių informavimas apie mokyklos ugdomąją, finansinę ir ūkinę veiklą |
| 6. | Sudaryti sąlygas darbuotojams dalyvauti mokymuose ir seminaruose korupcijos prevencijos, antikorupcinio ugdymo programos integravimo į mokomuosius dalykus ir klasės valandėles klausimais | Nuolat | Direktoriaus pavaduotoja ugdymui | Mokytojai įgys naujų žinių, sužinos naujų faktų |
| 7. | Mokyklos interneto puslapyje skelbti:7.1. Darbuotojų darbo užmokestį, biudžeto naudojimo ataskaitas;7.2. Mokyklos viešųjų pirkimų taisykles ir mokyklos viešųjų pirkimų aprašą;7.3. Korupcijos prevencijos programą ir Priemonių planą;7.4. Informaciją apie laisvas darbo vietas. | NuolatParengus arbaPakoregavusEsant laisvų darbo vietų | Atsakingas asmuo už svetainės tvarkymąViešųjų pirkimų komisijos pirmininkasDirektorius | Sudarytos sąlygos lygiateisiškumui, skaidrumuiUžtikrinamas viešųjų pirkimų ir paramos mokyklai naudojimo viešumasDarbuotojų priėmimo į darbą viešumas, informacijos prieinamumas mokyklos bendruomenei ir visuomenei |
| 8. | Teikti viešųjų pirkimų tarnybai metines ataskaitas | Kasmet | Viešųjų pirkimų komisijos pirmininkas | Užtikrinamas viešųjų pirkimų skaidrumas |
| 9. | Sudaryti galimybes pateikti bendruomenei anonimines anketas apie suteiktų paslaugų kokybę, aptarnavimo kultūrą bei galimas korupcinio pobūdžio apraiškas | Nuolat | Administracija | Nustatytas korupcijos pasireiškimo tikimybės lygis, įvertintos sritys, kuriose egzistuoja didžiausia korupcijos pasireiškimo tikimybė |